Document ID: /roh_data/filtered/fineweb-2-filterrobots_roh.jsonl.gz/27679

A la staffetta maschadada da biatlon svizra è gartegià in exploit a l’entschatta da la stagiun. Il team cun Elisa Gasparin, Lena Häcki, Benjamin Weger e Jeremy Finello ha cuntanschì il segund plaz tar la cursa da la cuppa mundiala a Pokljuka en la Slovenia. Igl è l'emprima giada insumma ch'ina staffetta da biatlon svizra cuntanscha in plaz sin il podest.
Gudagnà la staffetta han ils Franzos cun in avantatg da 38 secundas. Terz è vegnì il team da l'Italia e quart il team da la Russia.
RR novitads 17:00